
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 824 


2 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Είσπραξη εσόδων Μετοχικού Ταμείου Ναυτικού (Μ.Τ.Ν.) 
ΕΙΔΙΚΟΣ ΚΛΑΔΟΣ ΟΙΚΟΝΟΜΙΚΗΣ ΕΝΙΣΧΥΣΗΣ ΝΑΥ¬ 
ΤΙΚΟΥ (ΕΚΟΕΜΝ). 1 

Έγκριση ωρών υπερωριακής απασχόλησης υπαλλή¬ 
λων, που υπηρετούν στη Κεντρική Υπηρεσία του 

Υπουργείου Υγείας και Πρόνοιας. 2 

Καθορισμός αριθμού θέσεων για πρόσληψη με σύμ¬ 
βαση ορισμένου χρόνου ομογενών και Ελλήνων με¬ 
ταναστών μονίμων κατοίκων εξωτερικού σε εκπαι¬ 
δευτικές μονάδες του εξωτερικού. 3 

Καθορισμός αριθμού προσλαμβανομένων Συνορια¬ 
κών Φυλάκων από νομό Αττικής. 4 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «Δημοτικό Γυμναστήριο Δήμου Ιθάκης».. 5 
Ρύθμιση κυνηγιού στην περιοχή Λιμνοθάλασσας Κου- 
τάβου, Περιφέρειας Δήμου Αργοστολιού. 6 


ΑΠΟΦΑΣΕΙ Σ 

Αριθ. 1047099/2285/0016 (1) 

Είσπραξη εσόδων Μετοχικού Ταμείου Ναυτικού (Μ.Τ.Ν.) 
ΕΙΔΙΚΟΣ ΚΛΑΔΟΣ ΟΙΚΟΝΟΜΙΚΗΣ ΕΝΙΣΧΥΣΗΣ ΝΑΥΤΙ¬ 
ΚΟΥ (ΕΚΟΕΜΝ). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ. 4 του άρθρου 106 Ν. 
2362/95 (ΦΕΚ 247 Α') «Περί λογιστικού ελέγχου των δα¬ 
πανών του Κράτους και άλλες διατάξεις». 

2. Τις διατάξεις του Ν.Δ. 356/74 «Περί Κώδικα είσπρα¬ 
ξης Δημοσίων εσόδων (ΚΕΔΕ)». 

3. Την 2024387/2870/0022/5.4.90 απόφαση του Υπουρ¬ 
γού Οικονομικών η οποία κυρώθηκε με την παρ. 9 του άρ¬ 
θρου 24του Ν. 1884/90 (ΦΕΚ81Α/90). 

4. Την 1100383/1330/Α 0006/31.10.2001 (ΦΕΚ 1485Β) 
απόφαση του Υπουργού Οικονομικών «Ανάθεση αρμο¬ 
διοτήτων του Υπουργού Οικονομικών στους Υφυπουρ¬ 
γούς Οικονομικών». 


5. Το γεγονός ότι η απόφαση αυτή δεν προκαλεί δαπά¬ 
νη στον Κρατικό Προϋπολογισμό, αποφασίζουμε: 

1. Αναθέτουμε στις Δημόσιες Οικονομικές Υπηρεσίες 
την είσπραξη εσόδων Μ.Τ.Ν./ΕΚΟΕΜΝ. 

2. Το ποσοστό συμμετοχής του ανωτέρου Νομικού 
Προσώπου στη δαπάνη για την είσπραξη των εσόδων που 
εισπράττονται για λογαριασμό του από οποιαδήποτε αι¬ 
τία καθορίζεται σε ποσοστό δέκατοις εκατό(10%). 

Κατ’ εξαίρεση κρατήσεις υπέρ ασφαλιστικών οργανι¬ 
σμών από την εξόφληση μισθών και κάθε άλλης αποζη¬ 
μίωσης όπως και αποδιδόμενες τοκοχρεολυτικές δόσεις 
για απόσβεση δανείων μισθωτών, δεν λαμβάνονται υπό¬ 
ψη στο ποσοστό συμμετοχής. 

3. Τα ποσά που παρακρατούνται κατατίθενται σε ειδικό 
λογαριασμό που τηρείται στην Τράπεζα της Ελλάδος με 
την ονομασία «Δικαιώματα βεβαίωσης και είσπραξης εσό¬ 
δων, υπέρ τρίτων». 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 20 Ιουνίου 2002 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 2/35066/0022 (2) 

Έγκριση ωρών υπερωριακής απασχόλησης υπαλλήλων, 
που υπηρετούν στη Κεντρική Υπηρεσία του Υπουργεί¬ 
ου Υγείας και Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2470/97 άρθρο 18, όπως αντικα- 
ταστάθηκε από το άρθρο 15 του Ν. 2592/98. 

2. Το γεγονός ότι από την απόφαση αυτή θα προκληθεί 
δαπάνη ύψους 135.000 Ε περίπου, η οποία θα καλυφθεί 
από τις πιστώσεις του Προϋπολογισμού τρέχοντος οικο¬ 
νομικού έτους και ειδικότερα από το Φ. 110 και ειδικότερα 
από τον ΚΑΕ 0511. 

3. Την ανάγκη υπερωριακής απασχόλησης των υπαλλή¬ 
λων που υπηρετούν στη Κεντρική Υπηρεσία του Υπουρ¬ 
γείου Υγείας και Πρόνοιας, λόγω αυξημένων υπηρεσια¬ 
κών αναγκών. 

4. Την 2/80345/0004/8.11.99 (ΦΕΚ 2040/19.11.99 τ.Β') 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κοινή Απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του Ν. 1943/91», αποφασίζουμε: 

Εγκρίνουμε την υπερωριακή απασχόληση εκατόν ογδό¬ 
ντα έξι (186) υπαλλήλων, που υπηρετούν στη Κεντρική 
Υπηρεσία του Υπουργείου Υγείας και Πρόνοιας ως εξής: 

1. Είκοσι οκτώ (28) υπαλλήλων που υπηρετούν στη 
Δ/νση Ανάπτυξης Μονάδων Υγείας και θα απασχοληθούν 
μέχρι διακόσιες (200) ώρες ο καθένας για υπερωριακή 
απογευματινή εργασία από 1.5.2002 έως 31.8.2002. 

2. Είκοσι (20) υπαλλήλων που υπηρετούν στη Δ/νση Νο¬ 
μικών Προσώπων και θα απασχοληθούν μέχρι διακόσιες 
(200) ώρες ο καθένας για υπερωριακή απογευματινή ερ¬ 
γασία από 1.5.2002 έως 31.8.2002. 

3. Δεκαπέντε (15) υπαλλήλωνπου υπηρετούν στη Δ/νση 
Κοινών. Αντίληψης και Αλληλεγγύης και θα απασχολη¬ 
θούν μέχρι εκατό (100) ώρες ο καθένας για υπερωριακή 
απογευματινή εργασία από 1.5.2002 έως 30.6.2002. 

4. Δέκα (10) υπαλλήλωνπου υπηρετούν στη Δ/νση Προ¬ 
στασίας Οικογένειας και Παιδιού και θα απασχοληθούν 
μέχρι εκατό είκοσι (100) ώρες ο καθένας για υπερωριακή 
απογευματινή εργασία από 1.5.2002 έως 30.6.2002. 

5. Δεκαέξι (16) υπαλλήλων που υπηρετούν στη Δ/νση 
Προστασίας ΑΜΕΑ και θα απασχοληθούν μέχρι εκατό 
(100) ώρες ο καθένας για υπερωριακή απογευματινή ερ¬ 
γασία από 1.5.2002 έως 30.6.2002. 

6. Σαράντα πέντε (45) υπαλλήλων που υπηρετούν στη 
Δ/νση Προσωπικού και θα απασχοληθούν μέχρι διακό¬ 
σιες (200) ώρες ο καθένας για υπερωριακή απογευματινή 
εργασία από 1.5.2002 έως 31.8.2002. 

7. Είκοσι τεσσάρων (24) υπαλλήλωνπου υπηρετούν στη 
Δ/νση Οικονομικού και θα απασχοληθούν μέχρι τετρακό¬ 
σιες (400) ώρες ο καθένας για υπερωριακή απογευματινή 
εργασία από 1.5.2002 έως 31.12.2002. 

8. Είκοσι τεσσάρων (24) υπαλλήλωνπου υπηρετούν στη 
Δ/νση Προμηθειών και θα απασχοληθούν μέχρι διακόσιες 
(200) ώρες ο καθένας για υπερωριακή απογευματινή ερ¬ 
γασία από 1.5.2002 έως 31.8.2002. 

9. Τεσσάρων (4) υπαλλήλωνπου υπηρετούν στο Τμήμα 
Τύπου και Δημοσίων Σχέσεων και θα απασχοληθούν μέ¬ 
χρι εκατόν πενήντα (150) ώρες ο καθένας για υπερωρια- 
κή απογευματινή εργασία από 1.5.2002 έως 31.7.2002. 

Η υπερωριακή απασχόληση των ανωτέρω υπαλλήλων 
κρίνεται απολύτως αναγκαία λόγω αυξημένων υπηρεσια¬ 
κών αναγκών, όπως: 

Υλοποίηση και εφαρμογή του Ν. 2889/01. 

Διορισμοίγιατρώντου ΕΣΥ, εφαρμογή Δικαστικών απο¬ 
φάσεων, πληροφορίες σε Διοικητικά δικαστήρια, πειθαρ¬ 
χικά θέματα, ολοκλήρωση της διαδικασίας μεταφοράς 
και εφαρμογής των νέων ρυθμίσεων, ολοκλήρωση μη¬ 
τρώου αγροτικών γιατρών, προκηρύξεις θέσεων. 

Αυξημένες υπηρεσιακές ανάγκες που προκύπτουν για 
την αντιμετώπιση θεμάτων «Εξαιρετικά Επείγοντος χειρι¬ 
σμού» που προέρχονται από αφίξεις παρανόμων μετανα¬ 
στών, ετοιμότητας για σεισμούς, πλημμύρες και άλλα φυ¬ 
σικά φαινόμενα, συνεχείς μετακινήσεις-επισκέψεις σε Κέ¬ 
ντρα προσωρινής διαμονής προσφύγων, Αποθηκευτικών 
Κέντρων και ελέγχων οι οποίοι γίνονται εντός της Αττικής, 
υλοποίηση προγραμμάτων για τις ευπαθείς ομάδες, Πρό¬ 
σφυγες (ΕΥΡΩΠΑΪΚΟ ΤΑΜΕΙΟ ΠΡΟΣΦΥΓΩΝ), ανάπτυξη 
Δικτύου για στήριξη ευπαθών ομάδων όπου με εξειδικευ- 
μένες ενέργειες θα υποστηρίζονται και θα προωθούνται 
στην αγορά άτομα που απειλούνται ή πλήττονται με κοι¬ 
νωνικό και οικονομικό αποκλεισμό. 


Έλεγχος των προσωπικών μητρώων όλων των υπαλλή¬ 
λων που υπηρετούν στη Κεντρική Υπηρεσία και στις απο¬ 
κεντρωμένες Υπηρεσίες του Υπουργείου Υγείας και Πρό¬ 
νοιας στο πλαίσιο υλοποίησης του έργου «Ολοκληρωμέ¬ 
νο πληροφοριακό Σύστημα». 

Ενέργειες για την προώθηση προσλήψεων στο πλαίσιο 
της στελέχωσης των Υπηρεσιών του Υπουργείου Υγείας 
και Πρόνοιας εν όψει των Ολυμπιακών Αγώνων 2004. 

Γραμματειακή και διοικητική υποστήριξη Ινστιτούτου 
Νοσημάτων Θώρακος στην έκδοση των σχετικών πιστο¬ 
ποιητικών νομιμοποίησης αλλοδαπών. 

Σύνταξη των προτάσεων για την κατάρτιση του προϋ¬ 
πολογισμού, έτους 2003. 

Ολοκλήρωση διαδικασιών επιλογής Επιθεωρητών και 
υλοποίηση των διατάξεων του Ν. 2920/01 για το 
Σ.Ε.Υ.Υ.Π. καθώς και έκδοση αποφάσεων απόσπασης 
στο Σώμα και ένταξης των ήδη υπηρετούντων. 

Διαδικασία για την παράταση του χρόνου υλοποίησης 
ενεργειών του υποπρογράμματος 5 του μέτρου 5 του 
Ε.Π. «Καταπολέμηση του αποκλεισμού από την αγορά ερ¬ 
γασίας» (αποφάσεις-Συμβάσεις καθώς και μισθοδοσία 
συμβασιούχων). 

Υλοποίηση των διατάξεων του Ν. 2889/01 και 2955/01 
και ειδικότερα: Συγκρότηση επιτροπών προβλεπομένων 
από το Ν. 2955/01 «Προμήθειες Νοσοκομείων και λοιπών 
Μονάδων Υγείας των ΠΕ.Σ.Υ. και άλλες διατάξεις. Συ¬ 
γκρότηση Περιφερειακών Συμβουλίων Επιλογής Επιμε¬ 
λητών Ιατρών Ε.Σ.Υ. και των Συμβουλίων Αξιολόγησης 
των Διευθυντών ιατρών Ε.Σ.Υ., καθορισμός αποζημίωσης 
Επιστημονικών Συμβουλίων ΠΕ.Σ.Υ. 

Ανάγκες επισκευής, συντήρησης, ανακαίνισης κτιρίων, 
ανακατασκευή χώρων των κτιρίων, ανακατανομή των 
υπηρεσιών, εξεύρεση χώρου για την μεταστέγαση της 
Υ.Δ.Ε. και την στέγαση του νεοσύστατου Σώματος Επιθε¬ 
ωρητών Υγείας, την τακτοποίηση όλων των εκκρεμοτή¬ 
των της διαχείρισης υλικών και εντύπων. 

Επεξεργασία αναγνωριστικών και καταψηφιστικών δι¬ 
καστικών αποφάσεων παρελθόντων ετών, μετατροπή 
των κωδικών των έργων του Π.Δ.Ε. Επεξεργασία απολο¬ 
γισμών και ισολογισμών Ν.Ι. έλεγχος των προϋπολογι¬ 
σμών των ΠΕ.Σ.Υ. εκκαθάριση δαπανών παρελθόντος οι¬ 
κονομικού έτους. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες 15μ.μ. έως 22.μ.μ. 

Υπεύθυνοι για την παρακολούθηση καιτον έλεγχο πραγ¬ 
ματικής παροχής της υπερωριακής απασχόλησης ορίζο¬ 
νται οι Προϊσταμένοι των ανωτέρω Διευθύνσεων της Κε¬ 
ντρικής Υπηρεσίας του Υπουργείου Υγείας και Πρόνοιας. 

Η δαπάνη που προκύπτει από την ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2002. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2002 
Οι Γενικού Γραμματείς 

Δημοσιονομικής Πολιτικής Υπουργείου Υγείας 

Υπουργείου Οικονομικών και Πρόνοιας 
I. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ. Φ.821/25080/67844/Ζ1 (3) 

Καθορισμός αριθμού θέσεων για πρόσληψη με σύμβαση 
ορισμένου χρόνου ομογενών και Ελλήνων μετανα¬ 
στών μονίμων κατοίκων εξωτερικού σε εκπαιδευτικές 
μονάδες του εξωτερικού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 22, παρ. 1 και 2 του Ν. 2413/96 (ΦΕΚ 124 
Α'), όπως η 1η παράγραφος αντικαταστάθηκε με τις δια¬ 
τάξεις του άρθρου 8περ. β'του Ν. 2909/01 (ΦΕΚ90Α'). 

β) Του άρθρου 29 Ατού Ν. 1558/1985, όπως προστέθηκε με 
το άρθρο 27του Ν. 2081/1992 (ΦΕΚ154Α) και τροποποιήθη¬ 
κε με το άρθρο 1 παρ. 2 περ. α'του Ν. 2469/1997 (ΦΕΚ 38 Α'). 

γ) Του Π.Δ. 81/2002 (ΦΕΚ57 Α). 

2. Την αριθμ. Φ.821/1922Π/49011/21/2.5.2002 κ.υ.α. 
«Πρόσληψη ομογενών και Ελλήνων μεταναστών σε εκ¬ 
παιδευτικές μονάδες του εξωτερικού» (Β. 595). 

3. Τηναρ. ΣΤ5/53/31.10.2001 κοινή απόφαση του Πρω¬ 
θυπουργού και του Υπουργού Εθνικής Παιδείας και Θρη¬ 
σκευμάτων «Καθορισμός αρμοδιοτήτων των Υφυπουρ¬ 
γών του Υπουργείου Εθνικής Παιδείας και Θρησκευμά¬ 
των» (ΦΕΚ1484 Β). 

4. Την αρ. 1100383/1330/ΑΣ0006/31.10.2001 κοινή από¬ 
φαση του Πρωθυπουργού και Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών »(ΦΕΚ1485 Β'). 

5. Το γεγονός ότι από τις διατάξεις της παρούσας από¬ 
φασης προκαλείται ετήσια δαπάνη στον Κρατικό Προϋ¬ 
πολογισμό ύψους 4.600.000 ευρώ που αντιρροπείται μέ¬ 
χρι του ποσού 3.900.000 ευρώ λόγω περιορισμού των 
αποσπώμενων από την Ελλάδα εκπαιδευτικών στο εξωτε¬ 
ρικό και περιορισμού στην πρόσληψη αντίστοιχου αριθ¬ 
μού αναπληρωτών στην Ελλάδα. 

Η ανωτέρω δαπάνη θα καλύπτεται από τις εγγεγραμμέ¬ 
νες πιστώσεις του προϋπολογισμού του ΥΠΕΠΘ (Ειδ. Φο¬ 
ρέας 19-140) κατά το τρέχον οικονομικό έτος, για δε τα 
επόμενα οικονομικά έτη θα καλύπτεται από τις πιστώσεις 
που θα εγγράφονται στον εν λόγω προϋπολογισμό για το 
σκοπό αυτό, αποφασίζουμε: 

Άρθρο 1 

Καθορισμός αριθμού προσλαμβανομένων. 

Καθορίζουμε των αριθμό των ομογενών και Ελλήνων 
μεταναστών μονίμων κατοίκων εξωτερικού, οι οποίοι θα 
προσληφθούν με σύμβαση ορισμένου χρόνου, σε εκπαι¬ 
δευτικές μονάδες του εξωτερικού, κατά χώρα, περιοχή 
ευθύνης Συντονιστή Εκπαίδευσης, βαθμίδα εκπαίδευ¬ 
σης, κλάδο και ειδικότητα, ως εξής : 

Α. Ο.Δ. ΓΕΡΜΑΝΙΑΣ 

α) Συντονιστής Α/θμιας Εκπ/σης στο Ελληνικό Γενικό 
Προξενείο Μονάχου. 

- Δάσκαλοι: 5 

-Κλάδος ΠΕ11:1 

β) Συντονιστής Β/θμιας Εκπ/σης στο Ελληνικό Γενικό 
Προξενείο Μονάχου. 

- Κλάδος ΠΕ02 : 6 

- Κλάδος ΠΕ03 : 4 

- Κλάδος ΠΕ04: 4 


γ) Συντονιστής Α/θμιας Εκπ/σης στο Ελληνικό Γενικό 
Προξενείο Στουτγάρδης 

- Δάσκαλοι: 7 

- Νηπιαγωγοί: 2 

δ) Συντονιστής Β/θμιας Εκπ/σης στο Ελληνικό Γενικό 
Προξενείο Στουτγάρδης 

- Κλάδος ΠΕ02 : 3 

- Κλάδος ΠΕ03 : 1 

- Κλάδος ΠΕ04 : 1 

ε) Συντονιστής Α/θμιας Εκπ/σης στο Ελληνικό Γενικό 
Προξενείο Ντύσσελντορφ 

- Δάσκαλοι: 6 

- Νηπιαγωγοί: 1 

- Κλάδος ΠΕ07 : 1 

στ) Συντονιστής Β/θμιας Εκπ/σης στο Ελληνικό Γενικό 
Προξενείο Ντύσσελντορφ 

- Κλάδος ΠΕ01 : 1 

- Κλάδος ΠΕ02 : 5 

- Κλάδος ΠΕ03 : 2 

- Κλάδος ΠΕ04 : 3 
-Κλάδος ΠΕ11: 1 

ζ) Συντονιστής Α/θμιας Εκπ/σης στο Ελληνικό Γενικό 
Προξενείο Βερολίνου 

- Δάσκαλοι: 3 

- Νηπιαγωγοί: 2 

η) Συντονιστής Β/θμιας Εκπ/σης στο Ελληνικό Γενικό 
Προξενείο Βερολίνου 

- Κλάδος ΠΕ02 : 2 

- Κλάδος ΠΕ03 : 1 

- Κλάδος ΠΕ04 : 1 

θ) Συντονιστής Εκπαίδευσης στο Ελληνικό Γενικό Προ¬ 
ξενείο Φραγκφούρτης 

- Δάσκαλοι: 4 

- Κλάδος ΠΕ03 : 1 

- Κλάδος ΠΕ07: 1 

Β. ΑΓΓΛΙΑ 

Συντονιστής Εκπαίδευσης στην Ελληνική Πρεσβεία 
Λονδίνου 

- Κλάδος ΠΕ03 : 1 

- Κλάδος ΠΕ05 : 1 

- Κλάδος ΠΕ08 : 1 

- Κλάδος ΠΕ16: 1 

Γ. ΑΙΓΥΠΤΟΣ 

Συντονιστής Εκπαίδευσης στην Ελληνική Πρεσβεία 
Κάιρου 

- Δάσκαλος: 1 

- Νηπιαγωγός: 1 

- Κλάδος ΠΕ02: 1 

- Κλάδος ΠΕ04: 1 

- Κλάδος ΠΕ05: 1 

- Κλάδος ΠΕ06: 1 

- Κλάδος ΠΕ08: 1 

- ΚλάδοςΠΕ16: 1 

- ΚλάδοςΠΕ17: 1 

Δ. ΒΕΛΓΙΟ 

Συντονιστής Εκπαίδευσης στην Ελληνική Πρεσβεία 
Βρυξελλών 

- Κλάδος ΠΕ02: 1 

Ε. ΓΑΛΛΙΑ 

Συντονιστής Εκπαίδευσης σπ^ν Ελληνική Πρεσβεία Παρισίων 

- Κλάδος ΠΕ02 : 1 

ΣΤ. ΤΟΥΡΚΙΑ 

Συντονιστής Εκπαίδευσης στο Ελληνικό Γενικό Προξε¬ 
νείο Κωνσταντινούπολης 

- Κλάδος ΠΕ10 : 1 

Ζ. ΣΑΟΥΔΙΚΗ ΑΡΑΒΙΑ 

Συντονιστής Εκπαίδευσης στην Ελληνική Πρεσβεία 
Κάιρου 

- Κλάδος ΠΕ04 : 1 

Η. ΒΡΑΖΙΛΙΑ 

Ελληνική Πρεσβεία Βραζιλίας 

- Κλάδος ΠΕ02: 1 

Άρθρο 2 

Κατανομή των θέσεων 

1. Η κατανομή των ως άνω θέσεων κατά σχολική μονά¬ 
δα, με πλήρη ή μερική απασχόληση, γίνεται με απόφαση 
του οικείου Συντονιστή Εκπαίδευσης, ανάλογα με τις εκ¬ 
παιδευτικές ανάγκες. 

Η πλήρωση των θέσεων αυτών γίνεται μετηνπρόσληψη 
προσωπικού με σύμβαση εργασίας ορισμένου χρόνου και 
με τις προϋποθέσεις και τη διαδικασία που καθορίζονται 
μετηναριθμ. Φ.821/1922Π/49011/Ζ1/2.5.2002 (ΦΕΚ 595- 
Β/15.5.2002) κοινή υπουργική απόφαση. 

2. Τυχόν κενές θέσεις συμβασιούχων εκπαιδευτικών, 
λόγω εξάντλησης των σχετικών πινάκων επιλογής ή έλ¬ 
λειψης ενδιαφέροντος από υποψηφίους, μπορεί να καλύ¬ 
πτονται με απόφαση του Υπουργού Εθνικής Παιδείας και 
Θρησκευμάτων με αποσπάσεις εκπ/κών από τους πίνα¬ 
κες επιλογής των προς απόσπαση εκπαιδευτικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Γ. ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 7002/13/3 (4) 

Καθορισμός αριθμού προσλαμβανομένων Συνοριακών 
Φυλάκων από νομό Αττικής. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 1 παρ. 2 και3παρ. 1 του Ν. 
2622/1998 «Υπηρεσίες Συνοριακής Φύλαξης - Δήλωση 
περιουσιακής κατάστασης αστυνομικών και άλλες διατά¬ 
ξεις» (Α' 138), όπως τα άρθρα αυτά τροποποιήθηκαν με 
τις διατάξεις των άρθρων 1 και 2 του Ν. 2838/2000 (Α' 179) 
και του άρθρου 78 παρ. 1 του Ν. 2910/2001 (Α' 91). 

2. Τις διατάξεις του άρθρου 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

3. Τις διατάξεις του άρθρου 29 Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε μετοάρθρο27του Ν. 2081/1992 (Α' 154), και 
αντικαταστάθηκε με το άρθρο 1 του Ν. 2469/1997 (Α' 38). 

4. Το γεγονός ότι από τις διατάξεις της παρούσας από¬ 
φασης δεν προκαλούνται δαπάνες σε βάρος του κρατι¬ 
κού προϋπολογισμού, αποφασίζουμε: 


Άρθρο 1 

Καθορισμός αριθμού προσλαμβανομένων Συνοριακών 

Φυλάκων. 

Ο αριθμός των Συνοριακών Φυλάκων που θα προσλη- 
φθούν από νομό Αττικής για τη στελέχωση των Υπηρεσιών 
Δίωξης Λαθρομετανάστευσης που πρόκειται να λειτουργή¬ 
σουν, καθορίζεται σε πεντακόσιους (500) έκτων οποίων τε¬ 
τρακόσιοι πενήντα (450) άνδρες και πενήντα (50) γυναίκες. 

Άρθρο 2 
Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 2002 

Ο ΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. 3105 (5) 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «Δημοτικό Γυμναστήριο Δήμου Ιθάκης». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1) Τις διατάξεις του άρθρου 14 του Ν. 2880/2001 (ΦΕΚ 
9/τΑ'/30.1.2001). 

2) Τις διατάξεις του άρθρου 1 του Ν. 2503/97 (ΦΕΚ 
107/τΑ'/30.5.97). 

3) Τις διατάξεις του Ν .2190/1994 Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης όπως ισχύει με τις τροποποιήσεις του. 

4) Τις διατάξεις του άρθρου 12τουΝ. 1188/1981 όπως 
αυτό αντικαταστάθηκε από τις όμοιες της παρ. 5 του άρ¬ 
θρου 8του Ν. 2307/1995. 

5) Τις διατάξεις του Ν. 2725/1999 (ΦΕΚ Α/121/1999) 
«Ερασιτεχνικός και επαγγελματικός αθλητισμός και άλ¬ 
λες διατάξεις». 

6) Τις διατάξεις των άρθρων 26Α και 203 του Π.Δ. 
410/1995 (Δ.Κ.Κ). 

7) Τις διατάξεις των Π.Δ. των 50/2001 (ΦΕΚ 39/Α'/ 
5.3.2001) «Καθορισμός των προσόντων διορισμού σε θέ¬ 
σεις φορέων του Δημοσίου Τομέα» 37α/1987 (ΦΕΚ 11/Α' 
1987) και 22/1990 (ΦΕΚ 7/Α71990). 

8) Την αριθμ. 34316/12.9.01 εγκύκλιο του 
Υ.Π.Ε.Σ.Δ.Δ.Α. σχετικά με «Διαβίβαση σχεδίου Ο.Ε.Υ. των 
Δημ. & Κοινοτικών χώρων άθλησης». 

9) Τις διατάξεις του άρθρου 27 του Ν. 2081/1991 με το 
οποίο προστέθηκε νέο άρθρο 29Α στο Ν. 1558/1985 για 
τον έλεγχο των δαπανών που προκαλούν οι κανονιστικές 
διοικητικές πράξεις. 

10) Την αριθμ. 12321/13.7.2000 εξουσιοδοτική απόφα¬ 
ση της Γ εν. Γ ραμματείας Περιφ. Ιονίων Νησιών. 

11) Την με αριθμ. 30/3.6.2002 σύμφωνη γνωμοδότηση 
του Υπηρεσιακού Συμβουλίου άρθρου 8 Ν. 2307/95 υπαλ¬ 
λήλων ΟΤΑ Ν. Κεφ/νίας. 

12) Την αριθμ. 1/4.2.2002 απόφαση του Διοικητικού 
Συμβουλίου του Ν.Π.Δ.Δ. «Δημοτικό Γυμναστήριο Ιθά¬ 
κης» η οποία εγκρίθηκε με την αριθμ. 54/15.3.2002 από¬ 
φαση του Δημοτικού Συμβουλίου Ιθάκης, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Ν.Π.Δ.Δ. «Δημοτικό Γυμναστήριο Δήμου Ιθάκης» ως κα¬ 
τωτέρω: 

ΆΡΘΡΟ 1 

ΔιάρθρωσητωνυπηρεσιώντουΔημοτικού Γυμναστηρί¬ 
ου Δήμου Ιθάκης. 

Οι Υπηρεσίες του Δημοτικού Γυμναστηρίου Δήμου Ιθά¬ 
κης λειτουργούν σε επίπεδο τμήματος ανάλογα με την 
δυναμικότητα του Δημοτικού χώρου άθλησης σύμφωνα 
με την υπ' αριθμόν: 2402/25.4.2001 (ΦΕΚ 612/23.5.2001 
συστατική πράξη προσαρμογής του. 

Α. Σε επίπεδο τμήματος Γ υμναστηρίων με Γ ραφεία 

α) Διοικητικών και οικονομικών υπηρεσιών 

β) Συντήρησης και κατασκευής Αθλητικών Εγκαταστά¬ 
σεων 

γ) Αθλητικών και πολιτιστικών δραστηριοτήτων 
ΆΡΘΡΟ 2 

Αρμοδιότητες γραφείων Διοικητικών και οικονομικών 
υπηρεσιών. 

1. Χειρίζεται θέματα που έχουν σχέση με τους εργαζό¬ 
μενους στο Δημοτικό Γυμναστήριο Δήμου Ιθάκης. 

2. Τηρεί ενημερωμένους με όλα τα απαραίτητα στοιχεία 
τους Υπηρεσιακούς Ατομικούς φακέλους των εργαζομέ¬ 
νων στο Δημοτικό χώρο άθλησης. 

3. Χορηγεί ύστερα από αίτηση πιστοποιητικά σε άτομα 
που έχουν σχέση με το Δημοτικό χώρο άθλησης. 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες. 

5. Ευθύνεται για την έγκαιρη και σωστή εφαρμογή της 
εργατικής νομοθεσίας σε ότι αφορά τους εργαζόμενους 
στο Δημοτικό χώρο άθλησης εισηγούμενος ανάλογα στο 
Διοικητικό Συμβούλιο. 

6. Εγκρίνει τις άδειες των εργαζομένων του Νομικού 
Προσώπου. 

7. Ελέγχει τις κάρτες παρουσίας τω εργαζομένων και 
ενημερώνει το διοικητικό συμβούλιο για κάθε απουσία ή 
ανωμαλία. 

8. Φροντίζει για την έγκαιρη σύνταξη αναμόρφωση του 
ετήσιου προϋπολογισμού σύμφωνα με τις διατάξεις που 
ισχύουν για τα νομικά πρόσωπα Δημοσίου Δικαίου των 
Ο.Τ.Α, καθώς και την έγκαιρη σύνταξη και υποβολή του 
ετησίου Απολογισμού. 

9. Παρακολουθεί τη κίνηση εσόδων-εξόδων του Δημο¬ 
τικού χώρου άθλησης κατά τομέα δραστηριότητας και 
ενημερώνει έγκαιρα τις ενδιαφερόμενος υπηρεσίες καιτο 
Διοικητικό Συμβούλιο. 

10. Προσδιορίζει τις τακτικές ανάγκες του Δημοτικού 
χώρου άθλησης σε ετήσια βάση, και προβαίνει στην προ¬ 
μήθεια διαφόρων υλικών. 

11. Διενεργεί διαγωνισμό για μισθώσεις, εκμισθώσεις προ¬ 
μήθειες που αφορούν τον το Δημοτικό χώρα άθλησης σύμ¬ 
φωνα με τις διατάξεις που ισχύουν για τα Ν.Π.Δ.Δ και Ο.Τ.Α. 

12. Φροντίζει για την σύνταξη προώθηση και έγκριση 
διαφόρων ενταλμάτων. 

13. Φροντίζει για την είσπραξη διαφόρων πόρων του 
Δημοτικού χώρου άθλησης. 

14. Φροντίζει για την μισθοδοσία και λοιπές παροχές 
στους εργαζομένους. 

15. Φροντίζει για τις πληρωμές διαφόρων προμηθειών - 
έργων, καθώς καιδιαφόρωντελών, φόρωνχαρτ/μωνΙ.Κ.Α 
κ.τ.λ. σύμφωνα με τις ισχύουσες διατάξεις των Ο.Τ.Α. 


16. Παραλαμβάνει και φυλάσσει το υλικό που προορίζε¬ 
ται για το Δημοτικό χώρο άθλησης. 

17. Φροντίζει για την διανομή του υλικού σύμφωνα με 
τον προορισμό του. 

18. Προβαίνει σε καταστροφή και εκποίηση του άχρη¬ 
στου υλικού. 

19. Τηρεί τα απαιτούμενα βιβλία κ.τ.λ σύμφωνα με τις 
διατάξεις περί Ν.Π.Δ.Δ των Ο.Τ.Α. 

20. Συνεργάζεται με τα άλλα τμήματα για θέματα συ- 
ναρμοδιότητας. 

21. Φροντίζει για τον εξοπλισμό με τα απαραίτητα και 
κατάλληλα μέσα του Δημοτικού χώρου άθλησης για την 
άμεση παροχή υγειονομικής περίθαλψης στους ευρισκό¬ 
μενους στους χώρους του Δημοτικού χώρου άθλησης. 

22. Έχει την δυνατότητα να εξουσιοδοτήσει εγγράφως 
κάποιον υπάλληλο του τμήματος του για την διεκπεραίω¬ 
ση οποιοσδήποτε εργασίας. 

ΆΡΘΡΟ 3 

Αρμοδιότητες γραφείου συντήρησης και κατασκευών 
των αθλητικών εγκαταστάσεων. 

1. Εισηγείται στο Διοικητικό συμβούλιο για την εκτέλε¬ 
ση συντήρησης ή κατασκευής και υπολογίζει τις απαιτού- 
μενες δαπάνες. 

2. Παρακολουθειτην εκτέλεση της συντήρησης ή κατα¬ 
σκευής απολογιστικά ή από εργολάβο Δημόσιων έργων ή 
εμπειροτέχνη, όπως προβλέπεται από τις σχετικές διατά¬ 
ξεις για τα δημόσια έργα. 

3. Επιβλέπει τις εργασίες μαζί με τον υπεύθυνο του Δι¬ 
οικητικού συμβουλίου. 

4. Ευθύνεται για την φύλαξη, συντήρηση, επισκευή του 
υλικού και μέσων εξοπλισμού του δημοτικού χώρου άθλη¬ 
σης. 

5. Τηρεί ενημερωτικά μητρώα για όλες τις εγκαταστά¬ 
σεις καιτο υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προμή- 
θειάτους σε ετήσια βάση. 

7. Φροντίζει για τον προσδιορισμό των αναγκών στο 
προσωπικό του τμήματος του και εισηγείται σχετικά στο 
Διοικητικό συμβούλιο. 

8. Φροντίζει για την αναζήτηση των απαιτούμενων στα¬ 
τικών στοιχείων για ότι αφορά την συντήρηση των εγκα¬ 
ταστάσεων και του υλικού. 

9. Συνεργάζεται με το άλλο τμήμα για θέματα συναρμο- 
διότητας. 

10. Φροντίζει να έχει την ευθύνη για την συντήρηση 
όλων των εγκαταστάσεων ενός Δημοτικού χώρου άθλη¬ 
σης και συγκεκριμένα: 

α) Των κτιριακών εγκαταστάσεων 
β) Των ηλεκτρολογικών εγκαταστάσεων 
γ) Των υδραυλικών και θερμουδραυλικών εγκαταστά¬ 
σεων 

δ) Των υπαίθριων εγκαταστάσεων 
ε) Των ξυλουργικών εγκαταστάσεων 
ζ) Των κήπων - παρτεριών 

η) Κλάδεμα - κόψιμο χόρτων, λίπανση, ράντισμα, σκά¬ 
ψιμο. 

11. Την ευθύνη της χάραξης των γραμμών σε οποιοδή- 
ποτε Αγωνιστικό χώρο έχει το εν λόγω τμήμα. 

12. Στα γήπεδα ποδοσφαίρου με χόρτο ή χωρίς χόρτο 
που μετά από μία ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση των 

αποστάσεων, τότε την εργασία αυτή την κάνει το εν λόγω 
τμήμα. Μόνο στην περίπτωση που οι γραμμές φαίνονται 
και απλώς χρειάζονται φρεσκάρισμα για το συγκεκριμένο 
αγώνα ποδοσφαίρου τότε το φρεσκάρισμα γίνεται από 
τον υπάλληλο κλάδου ΥΕ φύλακα Γεν. καθηκόντων εργά¬ 
τη, που έχει υπηρεσία στο γήπεδο αυτό. 

13. Καθορίζει τις προπονήσεις των ποδοσφαιρικών σω¬ 
ματείων. Κάθε εργασία, τροποποίηση, αλλαγή επέκταση 
του μηχανολογικού, ηλεκτρολογικού, υδραυλικής εγκα¬ 
τάστασης του σχεδίου του Δημοτικού χώρου άθλησης γί¬ 
νεται σύμφωνα με τις διατάξεις Π.Δ./τος 410/ 
1995(Δ.Κ.Κ.). Μια φορά το χρόνο τουλάχιστον θα πρέπει 
να υπάρχει έλεγχος λειτουργίας των μηχανολογικών 
εγκαταστάσεων από αρμόδιο μηχανικό της Τεχνικής Υπη¬ 
ρεσίας του Δήμου και έλλειψη αυτής από την αρμόδια 
υπηρεσία της περιφέρειας. Όπου λειτουργούν καυστή¬ 
ρες, λέβητες ΒΟΙΙ_Ι_ΕΒ υποχρεωτικά θα γίνει συντήρηση 
τουλάχιστον δύο φορές το χρόνο α) είτε από υπάλληλο 
αντίστοιχης ειδικότητας β) είτε από ειδικό ιδιωτικό συ¬ 
νεργείο συντήρησης και θα διακόπτεται η λειτουργία του 
γυμναστηρίου μετά από εισήγηση του αρμόδιου υπαλλή¬ 
λου. 

ΆΡΘΡΟ 4 

Αρμοδιότητες γραφείων Αθλητικών και Πολιτιστικών 
Δραστηριοτήτων. 

1. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άσκησης. 

2. Διοργάνωση αθλητικών και πολιτιστικών εκδηλώσε¬ 
ων και συμμετοχή σε εκδηλώσεις μαζικού αθλητισμού. 

3. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίηση ή βελτίωση ή αλλαγή αυτών. 

4. Εισήγηση προς την Διοίκηση για την δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού, καθώς και την καλύτερη αξιοποίη¬ 
ση των υπάρχοντων αθλητικών χώρων. 

5. Συντονισμός παρακολούθηση και έλεγχος της εφαρ¬ 
μογής των καθημερινών προγραμμάτων γύμνασης και 
λοιπών αθλητικών εκδηλώσεων. 

6. Συνεργασία μετά αθλητικά σωματεία και συλλόγους 
του Δήμου και παροχή κάθε δυνατής βοήθειας στην λει¬ 
τουργία αυτών. 

7. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές φυ¬ 
σικής αγωγής των σχολείων. 

8. Προγραμματισμός και οργάνωση αθλητικών και πο¬ 
λιτιστικών εκδηλώσεων σχετικών με τα προγράμματα που 
υλοποιεί το Νομικό Πρόσωπο, με σκοπό την διάδοση και 
την ανάπτυξη του αθλητικού πνεύματος σε όλους τους 
δημότες. 

9. Μέριμνα για την καλή λειτουργία των χώρων άθλη¬ 
σης. 

10. Ευθύνη για την καλή λειτουργία και απόδοση της 
υλικοτεχνικής υποδομής των αιθουσών, καθώς επίσης και 
ο εντοπισμός τυχών ελλείψεων και βλαβών του εξοπλι¬ 
σμού τους γενικότερα. 

11. Φροντίδα για την εφαρμογή κανονισμών διεξαγω¬ 
γής των διαφόρων αθλημάτων της αρμοδιότητάς τους. 

12. Μέριμνα για την αποφυγή ατυχημάτων κατά την 
ώρα την άθλησης των αθλουμένων στα τμήματα 
τους. 


13. Παροχή πρώτων βοηθειών, περίθαλψης, αντιμετώ¬ 
πισης έκτακτων περιστατικών (κακώσεων, τραυματισμών 
κ.τλ.) όλων των αθλουμένων εντός των χώρων άθλησης. 

14. Τήρηση ατομικών καρτελών των αθλουμένων και 
σημείωση των επιδόσεων τους. 

15. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεων του Α.Κ (διοργάνωση 
συνεντεύξεωντύπου, προετοιμασία και επιμέλεια αρθρο- 
γραφία, συνεργασία με Μ.Μ.Ε κ.α) 

16. Ενημέρωση του κοινού πάνω στην αποστολή και 
στις εκδηλώσεις του Νομικού Προσώπου και προβολή μα 
κάθε πρόσφορο μέσο. 

17. Μέριμνα για την προβολή και διαφήμιση όλων των 
αθλητικών και πολιτιστικών, καθώς και έκδοση διακίνηση 
και διάθεση ενημερωτικού υλικού στους δημότες που 
έχουν σχέση με αυτές(προγράμματα,αφίσες, κ.τ.λ). 

ΆΡΘΡΟ 5 

Στελέχωση των υπηρεσιώντου Νομικού Προσώπου Δη¬ 
μοσίου Δικαίου Δημοτικού Γυμναστηρίου Δήμου Ιθάκης. 

1. Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ' (εισαγωγικός), Γ' Β' και Α'(καταλη- 
κτικός). 

2. Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός) Δ' Γ Β'(καταληκτικός). 

3. Τα προσόντα διορισμού των θέσεων περιγράφονται 
στα Π.Δ /τα 50/2001,37α /87 και 22/90. 

4. Οι θέσεις που προβλέπονται ανά κατηγορία και κλά¬ 
δο είναι οι εξής: 

ΚΑΤΗΓΟΡΙΑ ΔΕ 

ΚΛΑΔΟΣ ΘΕΣΕΙΣ ΠΡΟΒΛΕΠΟΜΕΝΕΣ 

ΔΕ Διοικητικών Γραμματειών 1 

ΚΑΤΗΓΟΡΙΑ ΥΕ 

ΚΛΑΔΟΣ ΘΕΣΕΙΣ ΠΡΟΒΛΕΠΟΜΕΝΕΣ 

ΥΕ Κλητήρων, Φυλάκων, 

Νυχτ. Γ εν. Καθηκόντων 2 

Προς το παρόν η διοικητική και οικονομική υπηρεσία 
του Δημοτικού Γ υμναστηρίου Δήμου Ιθάκης διενεργείται 
από μόνιμους υπαλλήλους του Δήμου Ιθάκης. 

ΆΡΘΡΟ 6 

Προϊστάμενος Τ μήματος 

Ο Προϊστάμενος του Τμήματος προέρχεται από κλά¬ 
δους: 

1. ΔΕ Διοικητικών Γραμματέων. 

ΆΡΘΡΟ 7 

Για το διορισμό ,τα καθήκοντα, τους περιορισμούς ,τον 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, 
την λύση της υπαλληλικής σχέσης και την ιατροφαρμα¬ 
κευτική περίθαλψη των υπαλλήλων .εφαρμόζονται οι εκά- 
στοτε ισχύουσες νομοθετικές διατάξεις. 

ΆΡΘΡΟ 8 

Από την ψήφιση του παραπάνω Οργανισμού Εσωτερι¬ 
κής υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2002 ο οποίος ενι- 
σχύεται από τους ΚΑΠ ύψους 5.000.000 δρχ. περίπου 
εφ’όσον προσληφθούν όλοι ,και για τα επόμενα οικονομι¬ 
κά έτη το ύψος της δαπάνης δεν μπορεί να προσδιοριστεί. 

ΆΡΘΡΟ 9 

Η ισχύς του παρόντος Οργανισμού αρχίζει από την δη¬ 
μοσίευσή του στην Εφημερίδα της Κυβέρνησης. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αργοστόλι, 12 Ιουνίου 2002 

Με εντολή Γενικού Γραμματέα Περιφέρειας 
Ο Διευθυντής 
Ο. ΚΟΥΚΟΥΛΕΤΣΟΣ 

-♦- 

Αριθ. 2.784 (6) 

Ρύθμιση κυνηγιού στην περιοχή Λιμνοθάλασσας Κουτά- 
βου, Περιφέρειας Δήμου Αργοστολιού. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ 86/69, 
που προστέθηκε με το άρθρο 7 παρ. 3 του Ν. 177/75 «Πε¬ 
ρί αντικαταστάσεως και συμπληρώσεως διατάξεων τίνων 
του Νομοθετικού Διατάγματος 86/969 περί Δασικού κώ- 
δικος». 

2. Τις διατάξεις της αριθμ. 414985/29.11.85 (Φ.Ε.Κ 
757/ Β/18.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα διαχείρισης της άγριας πτηνοπανίδας» 
όπως αυτή τροποποιήθηκε με τις αριθμ. 366599/ 
16.12.1996 (ΦΕΚ 1188/Β/96) και 331794/99 (ΦΕΚ281/Β/ 
31.3.99) Κ.Υ.Α. 

3. Τις διατάξεις του Π.Δ. 94//1993 (ΦΕΚ 40/Α/22.3.1993) 
«περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα δια- 
νομαρχιακού επιπέδου του Υπουργείου Γεωργίας». 

4. Τον Ν. 2503/30.5.97 «Διοίκηση, οργάνωση, στελέχω- 
ση, ρύθμιση θεμάτων για την τοπική αυτοδιοίκηση και άλ¬ 
λες διατάξεις». 

5. Το άρθρο 29Α του Ν. 1558/85 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 ( Ε.τ.Κ., Α154/10.9.1992). 


6. Την αριθμ. 12320/13.7.2000 (ΦΕΚ 883/Β/2000) Από¬ 
φαση της Γ.Γ.Π.Ι.Ν. «Περί μεταβίβασης του δικαιώματος 
υπογραφής σε προϊσταμένους Υπηρεσιακών Μονάδων 
της Περιφέρειας». 

7. Την αριθμ. 2784/7.6.2002 εισήγηση του Αντωνίου Για- 
λούμη Δασοπόνου, υπεύθυνου του Γ ραφείου Θήρας της 
Υπηρεσίας μας. 

8. Την σκοπιμότητα απαγόρευσης του κυνηγιού για την 
Προστασία, ανάπτυξη, αναπαραγωγή και εκμετάλλευση 
του θηραματικού πλούτου και της άγριας πανίδας της χώ¬ 
ρας μας, αποφασίζουμε: 

Απαγορεύουμε το κυνήγι όλων των θηραμάτων για πέ¬ 
ντε (5) χρόνια από 7.6.2002 μέχρι 7.6.2007 σε έκταση 
1.450 στρεμμάτων στην περιοχή Λιμνοθάλασσας Κουτά- 
βου, περιφέρειας Δήμου Αργοστολιού, Νομού Κεφ/νιας 
που ορίζεται ως εξής: 

Αρχίζει από τη διασταύρωση της Επαρχιακής οδού Αργ Ιλί¬ 
ου -Ληξουρίου και Εθνικής οδού Αγρ/λίου - Σάμης στο βόρειο 
σημείο της Λιμνοθάλασσας Κουτάβου, ακολουθεί με κατεύ¬ 
θυνση Νοτιοανατολική τον δρόμο περιμετρικά της Λιμνοθά¬ 
λασσας μέχρι να συναντήσει τον επαρχιακό δρόμο Αργ/λίου 
- Πόρου, στο Νότιο σημείο της Λιμνοθάλασσας. Ακολουθεί με 
κατεύθυνση Βορειοδυτική τον δρόμο προς την πόλη του 
Αργ/λίου παράλληλα με τα όριατης Λιμνοθάλασσας μέχρινα 
συναντήσειτη ΓέφυραΔεβοσέτου. Ακολουθείτη ΓέφυραΔε- 
βοσέτου μέχριτη διασταύρωση της επαρχιακής οδού Αργ/λί¬ 
ου - Ληξουρίου και Εθνικής οδού Αγρ/λίου - Σάμης. 

Οι παραβάτες της παρούσας τιμωρούνται με τις ποινές 
που προβλέπονται από το άρθρο 287/ παρ. 7 του Ν.Δ 
86/69 περί Δασικού Κώδικα και άρθρο 9 παρ. 3 της Κ.Υ.Α 
414985/85 «περί μέτρων διαχείρισης της άγρια πτηνοπα¬ 
νίδας» όπως αυτή τροποποιήθηκε με τις Κ. Υ.Α αριθμ. 
366599/96 και 331794/99. 

Από τις διατάξεις αυτής της απόφασης δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως και θα ισχύει από το κυνηγετικό έτος 2002-2003. 

Αργοστόλι, 7 Ιουνίου 2002 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΑΝΔΡΕΑΣ ΠΑΠΑΣΑΛΟΥΡΟΣ 

ΕΛΛΗΝΙΚΗ ΔΗΜΟΚΡΑΤΙΑ 
ΠΕΡΙΦΕΡΕΙΑ ΙΟΝΙΩΝ ΝΗΣΟΝ 
Δ/ΝΣΗ ΔΑΣΩΝ Ν. ΚΕΦ/ΝΙΑΣ 


Ανοήβ στην αριθμ. 2·Τ8 α| οτ-οε-2οοΖ 


ΥΠΟΜΝΗΜΑ 
ΑκόοπαβμοχαρΠΛ' Γ ΥΣ 
ΛριΟμ. 6132/2Α 6132/4 
Κλιμ.: 1:5000 

Στους οποίους εμφανίζοντο» τ( '^ α 
της ζώνης οατσγόρβοσης κυνηγίσυ 

του Δήμου Αιητοστολίου 
__· Όρια ζώνης αχαγό(ΐ€υσης Κιινιιγισυ 

